Ritus Wétan

Gréja-Gréja Katulik Ritus Wétan iku Gréja-Gréja partikular otonom (utawa sui iuris, sajeroning basa Latin) sing ana sajeroning persekuthuan penuh karo Biskop Roma, Sri Paus. Gréja-Gréja iki nglestarèkaké tradhisi-tradhisi liturgi, téologi, lan dhévosi saka manéka Gréja-Gréja Kristiani Wétan sing duwé gegandhèngan karo gréja-gréja mau. Gréja-Gréja Kristiani Wétan iku panci duwé prabédan dhoktrinal ing antarané gréja-gréjané, kususé antarané Gréja Ortodoks Wétan, Gréja Ortodoks Oriental, lan Gréja Wétan Asiria. Mula saka iku, Gréja-Gréja Katulik Ritus Wétan iki béda-béda sajeroning wangun-wangun pangibadahan, tata-tertib sakramènOrientalium Ecclesiarum, 12-18 lan ukum kanon, tèrminologi, donga-donga tradhisional, lan amal-salèh. Nanging Gréja-Gréja iki ngakoni yèn imané ora nyimpang saka iman Gréja-Gréja sing bebarengan wujud Gréja Katulik sing esa, kalebu Gréja Latin utawa Gréja Kulon. Kabèh Gréja sing Katulik, Wétan uga Kulon, padha dhuwur drajaté.Konsili Vatikan II, Dekrit Orientalium Ecclesiarum, 3 Sacara kusus, Gréja-Gréja iki ngakoni peran sentral saka Biskop Roma sajeroning Dhéwan Biskop. Gréja-gréja iki ngugemi pandhangan yèn Kritianitas Wétan wis ngrembaka suwéné maabad-abad. Sapérangan pandhangan mau diandharaké déning Paus Yohanes Paulus II sajeroning layang apostoliké Orientale Lumen nalika tanggal 2 Mèi 1995.Orientale lumen, 5-8

 Deleng uga 
 Gréja Ortodoks Wétan
 Gréja Ortodoks Oriental

 Réferènsi 

 Pranala njaba 
 Patriarkat Katulik Yunani Melkit —Situs Wèb Resmi
 Patriarkat Maronit—Situs Wèb Resmi
 Gréja Katulik Yunani Ukraina—Situs Wèb Resmi
 Gréja Katulik Siro-Malankara Catholic—Situs Wèb Resmi
 Gréja Katulik Byzantium ing Amérika—Informasi lan Messageboards
 Eparki Agung Katulik Byzantium Pittsburgh—Situs Wèb Resmi
 Orientale Lumen—Layang Apostolik Paus Yohanes Paulus II ngenani Gréja-Gréja Wétan
 Kitab Ukum Kanonik Gréja-Gréja Wétan, naskah lan konkordansi saka IntraText Digital Library
 Instruksi Paleksanan Préskripsi Liturgis saka Kitab Ukum Kanonik Gréja-Gréja Wétan —saka Kongregasi kanggo Gréja-Gréja Wétan
 Umat Katulik Wétan ing Amérika Sarékat—Dipublikasikaké déning Konfrènsi Waligréja Katulik Amérika Sarékat

Kategori:Agama
Kategori:Kristen
Kategori:Gréja Katulik Ritus Wétan
Kategori:Ritus Liturgi Katulik